שיחה:מתמטיקאי

message: האם המתטקאים מתעסקים רק בהוכחות?, הרבה מתמטקאים מתעסקים במציאת פתרונות לבעיות, כמו למשל חיפוש אלגוריתם לפתירת משוואות שונות, כמו כן אני חושב שעבודתו של המתמטקאי היא מחקרית, פיתוח תאורויות חדשות וכו... White-dragon 17:53, 18 מרץ 2006 (UTC)
replies: text: חלוץ בקבוצת כדורגל עושה הרבה דברים על המגרש: רץ, קופץ, נוגח, מחבק, בועט ומי יודע מה עוד, אבל מטרה יש לו רק אחת: להבקיע שער. גם מתמטיקאי עושה הרבה דברים, אבל המטרה שלו היא מתן הוכחה. הוא יכול להעלות השערות ולפתח תאוריות, אבל ללא הוכחה, זה כמו כדרור מדהים, מרגש, מסעיר, שהחטיא את הרשת בחמישה מטרים. מציאת פתרונות לבעיות זו עבודה נאה למתמטיקאי שאינו עוסק במחקר, אלא מיישם מחקר שעשו קודמיו. דוד שי 19:11, 18 מרץ 2006 (UTC)

message: מהי שיטת הקומקום להוכחת משפטים המוזכרת בערך?
replies: text: ראה שיטת הקומקום. בברכה, _MathKnight_ (שיחה) 11:54, 9 בינואר 2007 (IST)

text: "שיטת הקומקום" המדוברת אינה מוזרה כלל, בוודאי לא יותר משיטות העבודה של הסטטיסטיקאי (שעליו מספרים בדיחות כיצד הוא טובע בבריכה בעומק ממוצע של חמישה סנטימטרים) או של הפיזיקאי (שכשהוא מגלה ש-4 אינו ראשוני הוא קורא לזה "טעות מדידה"). גדי אלכסנדרוביץ' 13:32, 9 בינואר 2007 (IST)
thread_title:  "שיטת הקומקום"??? 

message: ברור שאין זה מתפקידנו לקבוע מי ראוי להיקרא "המתמטיקאי הגדול בהיסטוריה" (עד כמה שאפשר לדבר בכלל על "הגדול ביותר" במשהו שאינו כמותי). ובכל זאת יש קומץ של מתמטיקאים שהתואר הזה מוצמד להם לעתים קרובות (אוילר, גאוס, ארכימדס, אוקלידס...). אני חושב שראוי לאזכר את השמות האלה בצורה כלשהי בערך. בוויקיפדיה האנגלית פשוט שמו תמונות של חלקם. ואולי צריך לנסות לכתוב פסקה שתביא פרסומים או ציטוטים בנושא (למשל השלישייה של אריק טמפל בל: ארכימדס, ניוטון, גאוס). דניאל • תרמו ערך 14:36, 13 באוקטובר 2011 (IST)
replies: text: כן, כדאי להתמודד עם משימה זו. לא רק לאזכר שנות, אלא לתאר בקצרה את תרומתם, באופן המנמק את מקומם המרכזי בתולדות המתמטיקה. דוד שי - שיחה 16:55, 13 באוקטובר 2011 (IST)
thread_title:  המתמטיקאי הגדול בהיסטוריה 

message: כתוב שעל פי הכלל נדרש המתמטיקאי להשלים תואר שלישי. קצת לא ברור לי מי הגה את הכלל הזה... אשמח שיופיע עוד פירוט על זה בערך. ‏Ben-Natan‏ • שיחה 20:32, 7 באוקטובר 2013 (IDT)
replies: text: אני מקווה שהתיקון שלי מספק אותך. דוד שי - שיחה 21:35, 7 באוקטובר 2013 (IDT)
thread_title:  תואר שלישי? 

message: ישנן גם מתמטיקאיות בנוסף למתמטיקאים, ועל כן ראוי לפתוח את הפסקה הראשונה במשפט "מתמטיקאיות ומתמטיקאים הם אנשים העוסקים במתמטיקה". ראו ערך אח מוסמך הנפתח בצורה דומה. 
replies: text: מתייגת את  ואת . ‏Saifunny‏ • שיחה 22:06, 18 במרץ 2022 (IST)
replies: text: :@Noyd9 , קודם כל ברוכה הבאה למיזם והמון בהצלחה. מכיוון שמדובר בדיון "חם" בכל תחומי החיים והעשייה בישראל מזה כמה שנים, לא אתפלא שכבר נעשו דיונים בנושא. כדאי לחפש ולאתר אם היה דבר מסוג זה, ובמידה שכן, יש להבין מה ההחלטה שקיבלה הקהילה ולכבדה. הרי העניין פה הוא לא רק לגבי מתמטיקאים אלא גם לגבי פיזיקה, כימיה, ביולוגיה, בלשנות ועוד ועוד... בכל התחומים האלה יש לשמחתנו גם נשים מעולות ומצליחות. אם לא היה עדיין דיון, הרי שהחלטה כוללת צריכה להתקבל במסגרת ויקיפדיה:מזנון. קוונטום דוץ - שיחה 22:20, 18 במרץ 2022 (IST)
replies: text: ::.  בר 👻 שיחה 01:51, 19 במרץ 2022 (IST)
replies: text: :::השפה העברית כוללת מין דקדוקי ואת זה ויקיפדיה לא יכולה לשנות. בוודאי אין לבצע שינויים כאלה באופן מקומי כי מדובר בסוגיה לשונית כללית. יש מקום לדיון על כך, במזנון.

text: :::לטעמי גם הפיסקה שנוספה על "מתמטיקאיות" אינה מתאימה לערך. אין מקור לטענות האלה, ואני תוהה אם הן נכונות: למיטב ידיעתי שיעור הנשים בין הסטודנטים למתמטיקה אינו מהנמוכים מכל המחלקות האקדמיות, ואם מכלילים גם את מקצוע הוראת המתמטיקה ייתכן שיש יותר נשים מגברים. בנוסף, לא קיימת השוואה כזו בכל ערך על תחום עיסוק, אז למה דווקא כאן? , האם תתנגד להסרת הפיסקה הזו?

text: ::: (גילוי נאות: הבת שלי מתמטיקאית). צחקשוח - שיחה 11:06, 19 במרץ 2022 (IST)
replies: text: ::::ההצעה לכתוב "מתמטיקאיות ומתמטיקאים הם אנשים העוסקים במתמטיקה" היא רק תחילת הדרך, שהרי מתבקש לכתוב "מתמטיקאיות ומתמטיקאים הם נשים ואנשים העוסקות ועוסקים במתמטיקה". אין צורך להתאמץ - כל זמן שלא נאמר במפורש אחרת, המילה "מתמטיקאים" כוללת בתוכה גם מתמטיקאיות, אלה הם כללי השפה העברית. אני יודע שיש דיבורים על שינוי השפה העברית, באמצעות גופנים מיוחדים או בצורה "מתמטיקאים.ות" ושאר רעיונות, אבל לכך נועדה פייסבוק, לא ויקיפדיה.

text: ::::הפסקה על מיעוטן של נשים בתולדות המתמטיקה מציגה עובדות, אני לא רואה צורך להסיר אותה. ייתכן שיש מקום לפסקה דומה במקצועות נוספים, אין לי ידע מספיק, אבל הרושם שלי שבמתמטיקה ההבדל קיצוני, כפי שמלמדת מדליית פילדס. אפשר לבחון את שיעור הנשים בין מקבלי פרס נובל, אני מקווה שהוא לא מגיע לתוצאה של אישה אחת לעומת שישים גברים. דוד שי - שיחה 11:21, 19 במרץ 2022 (IST)

text: אין חובה להוסיף גם 'מתמטיקאיות' מכיוון שהמין הזכרי הוא הסתמי. ראי חלק מתשובת האקדמיה: "צורת הזכר בעברית משמשת לא רק לזכר. היא גם הצורה שאנחנו נוקטים כשאין לנו צורך להבחין במין – כלומר היא גם הצורה הסתמית, הלא מסומנת".

text: תשובה האקדמיה המלאה כאן: https://hebrew-academy.org.il/2010/10/04/%D7%90%D7%99%D7%9A-%D7%A4%D7%95%D7%A0%D7%99%D7%9D-%D7%9C%D7%A7%D7%91%D7%95%D7%A6%D7%94-%D7%A9%D7%A8%D7%95%D7%91%D7%94-%D7%A0%D7%A9%D7%99%D7%9D/

text: ראי דוגמה נוספת: 'בני ישראל יצאו ממצרים' – האם בנות ישראל נשארו במצרים? ודאי שלא! מִיכָאֵל גָנַפּוֹלְסְקִי - שיחה 15:38, 19 במרץ 2022 (IST)
replies: text: : זו לא דוגמה טובה, מכיוון שהתקופה שספר התנ"ך נכתב היא תקופה אחרת שלנשים לא היה אפילו זכות הצבעה, והדברים ישתנו. אקסינו - שיחה 22:34, 16 באפריל 2022 (IDT)
היו כבר כמה נסיונות לייצר סגנון כתיבה שוויוני יותר בויקיפדיה. מכיוון שכרגע מוערך שרק 10% מהעורכים בוויקיפדיה הן עורכות, אני מניחה שהיתה לכך השפעה על תוצאות הדיונים האלה (או היעדר התוצאות). כרגע התשובה הסטנדרטית היא לפעול לפי כללי האקדמיה ללשון העברית. לפני שנה, פרסמה האקדמיה את עמדתה בנושא. מתוך המסמך הזה ראוי לציין כמה דברים הרלוונטיים לעבודת העריכה בוויקיפדיה (להלן ציטוטים):
# בימינו מתגברת ההבנה כי יש מקרים שבהם נוכחות הנשים בקבוצה אינה מובנת מאליה, ויש לנקוט אמצעים לשוניים שיעזרו להדגיש נוכחות זו.
# במקרים אלו שבהם ראוי להדגיש את נוכחותן של הנשים ונראה שאין די בשימוש בצורת הרבים, אנו ממליצים על הכפלת הצורות כגון "תלמידים ותלמידות", "רופאות ורופאים". דרך זו מוכרת למשל מן הצירוף "גבירותיי ורבותיי" המשמש זה כמה דורות. עם זאת הכפלה גורפת של כלל מרכיבי הדיבור – פעלים, שמות תואר, מילות יחס וכיו"ב – יוצרת סגנון לשון מכביד ומסורבל. על כן מומלצת הכפלת צורות במידה, כגון הכפלת השמות ולא התארים, הפעלים והכינויים, לדוגמה "יוצרים ויוצרות צעירים מוזמנים להגיש את עבודותיהם".
# דרך נוספת שאינה מדגישה בהכרח נוכחות של נשים אלא מאפשרת הצגה ניטרלית מבחינה מגדרית, היא שימוש בצורות נטולות מין דקדוקי כגון 'יש לכתוב', 'כדאי לציין'.
# הלשון העברית, כשאר הלשונות הטבעיות, התפתחה והתגבשה בפיהם של הדוברים בתהליכים טבעיים ולאורך זמן. האקדמיה ללשון קובעת את התקן של השפה על בסיס המאפיינים העולים מן העברית שירשנו, ואין זה תפקידה להכשיר צורות המנוגדות למבנה הלשון או משנות את דקדוקה.
# לסיכום, אנו ממליצים למצוא את הדרכים להבעת שוויון מגדרי ולביטוי נוכחות הנשים במסגרת התקן המקובל של השפה העברית וכלליה
לכן, בהמשך לשאלה הספציפית, נראה נכון לרשום  "מתמטיקאיות ומתמטיקאים הם אנשים העוסקים במתמטיקה". אין צורך בכך שיהיה רוב נשי. אם רוצים להתבטא באופן שוויוני, ולהדגיש את נוכחותן של נשים בקבוצה זו (גם אם היא קטנה), רצוי לרשום את שני המגדרים, ומותר לעשות זאת, ואף מומלץ לפי האקדמיה ללשון העברית.SigTif - שיחה 11:45, 19 במרץ 2022 (IST)

text: "מתמטיקאי" הוא שם העצם בצורת היחיד ובמין סתמי. הפתיח טוב כפי שהוא, וכפי שהוא בוויקיפדיות הגרמנית, הפולנית, הצרפתית, הספרדית ועוד. אין זה מתפקידנו ליצור מציאות אלא לשקפה ולתעדה (ולא לשקפו ולתעדו); לקבוע ממצאים אלא להביאם בשם אומרם (ולא להביאן בשם אומרן); לחדש מינים דקדוקיים אלא לכתוב בהתאם לכללי השפה השרירותיים. ודוק: "לסיכום, אנו ממליצים" ולא "לסיכום, אנו ממליצות וממליצים". ואידך – זיל גמור. עלי - שיחה 12:28, 19 במרץ 2022 (IST)
תודה על התגובות, אסכם ואתייחס לטיעוניכם השונים.

text: רבים ביססו את עמדותיהם על סמך דיוני עבר, דוגמאות היסטוריות או מצב מפלה נוכחי. המאבק לשוויון מגדרי הוא מאבק עכשווי. אילו במהלך מאבק הנשים לזכות הצבעה הייתה משכנעת הטענה כי יש לכבד החלטות עבר בתחום זה, עד היום נשים היו מנועות מהצבעה. בעיני, יש להמשיך ולקיים דיונים חדשים בנושא כל עוד קיימת אפליה, פטריארכיה, מיזוגיניה והגמוניה גברית, ועד שנגיע לשוויון אמיתי. כמו החלטות ודיוני עבר, גם דוגמאות היסטוריות (בפרט, שנדבר על זכויות הנשים במהלך יציאת מצרים?) או צורת הכתיבה שלטת כיום בויקיפדיה בשפות השונות, אינם טיעונים רלוונטיים בדיון זה.

text: בתשובותיכם חזרתם על כך שאין חובה להוסיף מתמטיקאיות. כשם שאין חובה אין מניעה, ולתוספת ישנה משמעות חיובית וחשובה. כתבתם כי לויקפדיה אין מקום בעיצוב המציאות. זו היתממות מוחלטת. כשילדות וצעירות (וגם מבוגרות) קוראות ערכי ויקיפדיה שבלשונם אינם פונים אליהן, בין אם במודע ובין אם לא, תפיסת המציאות שלהן מתעצבת בהתאם לקריאה הזו. נעשו אין ספור מחקרים בנושא כתיבה שוויונית המחזקים טענה זו. חיפוש קצר מעלה מחקרים המראים שאנשים נוטים לפרש פנייה ברבים כרלוונטית לגברים בלבד, ואף מחקרים המראים שנשים מצליחות פחות במבחני מתמטיקה כשהם מנוסחים בלשון זכר (לא קשור ישירות אך לחלוטין לא מנותק, ומאוד מעניין בעיני). כפי שכתבה SigTif, אין פסול בהוספת פנייה לנשים ואף להפך - האקדמיה לעברית קוראת לפעול כך על מנת להדגיש את נוכחותן. הם אף ממליצים ספציפית על הכפלת הצורות כפי שהצעתי.

text: לסיכום, האקדמיה ללשון העברית ממליצה על הוספת הביטוי "מתמטיקאיות" לפתיחת הפסיקה, ואין מניע לוגי להוספה זו. אכן מדובר על שינוי יחסית מחדש (אך לא לחלוטין, כאמור קיימים כבר עמודים המכילים פנייה רב מגדרית), אך זו אינה סיבה לחשוש ולמנוע מהלך שיקדם עולם שוויוני וטוב יותר עבור כולנו ובפרט עבור הילדות שלנו.  Noyd9 - שיחה 22:19, 16 באפריל 2022 (IDT)
replies: text: : אני לחלוטין בעד הוספת הפניה לנשים, אבל לדעתי זה לא יכול להסתכם בדיון קצרצר בערך הזה, צריך דיון כולל במזנון או במקום דומה לו. אקסינו - שיחה 22:35, 16 באפריל 2022 (IDT)
replies: text: ::לחלוטין מבינה שיצירת סטנדרט חדש שיכול באופן רחב דורש דיון במזנון וכן אפתח אחד בקרוב. בנתיים, אני לא רואה סיבה שלא לשנות את העמוד הזה, שכן מסקנות הדיון כאן, שרלוונטי לעמוד ולא ליצירת הסטנדט, מצביעות על אישור השינוי. כמו כן אזכיר שוב שזה לא אירוע כה קיצוני שכן יש כבר עמודים עם פנייה רב מגדרית. לכן אני רואה לנכון לעשות פה בנתיים את השינוי הנקודתי שהוסכם בדיון, שאולי נראה קטן אבל בעיני מאוד חשוב ומשמעותי, ובמקביל בתקווה גם להוביל שינוי רחב במזנון בהמשך :)  77.138.223.136 23:21, 19 באפריל 2022 (IDT)
replies: text: :::מספירה שערכתי, בניגוד לטענתך – בדיון לא התגבש רוב יציב בעד השינוי המוצע. על כן, ביטלתי את עריכתך. בדיון בפסקה זו השתתפו: (1) שלושה או ארבעה תומכים בשינוי – Noyd9, אקסינו, SigTif ואלמונית (כנראה יוזמת הדיון); (2) ארבעה מתנגדים לשינוי – Laugh Tough, דוד שי, מיכאל גנפולסקי ואנוכי; (3) שלושה משתתפים שלא הביעו עמדה מפורשת – Saifunny, קוונטום דוץ ובר. עלי - שיחה 00:15, 25 באפריל 2022 (IDT)
replies: text: ::::טענתי לא נגעה למספר התומכים, אלא לסיכום של הטענות השונות שהועלו לאורך הדיון, והתגובות להן. מאחר שמדובר בדיון ולא בהצבעה, אני רואה לנכון להתייחס גם לתוכנו. על כן, כאשר הטענה המרכזית של מרבית המתנגדים אינה רלוונטית (לדוגמא - שהשינוי סותר את כללי השפה. דבר שאינו נכון בהתאם להפנייה למאמר של האקדמיה ללשון. דוגמא נוספת - שאין צורך בהוספה כי ע"פ כללי הלשון רבים מכיל רבות, טענה שאינה רלוונטית לדיון שכן כולם מודעים לדבר, והדיון עוסק בהוספה על אף שכללי הלשון לא מחייבים אותה)   אני רואה לנכון לסכם ולומר שאין מניעה מהוספת העריכה  Noyd9 - שיחה 09:25, 25 באפריל 2022 (IDT)
replies: text: :::::אמנם לא מדובר בהצבעה, אך לא ניתן לסכם דיון ב"הטענות שלי משכנעות יותר מהטענות שלך ולכן אני צודק" או "הטענות שלך לא היו רלוונטיות ולכן אני צודק".לעצם הענין, השינוי אמנם אינו סותר את כללי השפה, אך בהתאם לכללי השפה הוא מיותר ומסרבל, בניגוד גמור לניסוח הרצוי באנציקלופדיה. בנוסף, הגרסה היציבה של הערך, ללא השינוי, תואמת את שם הערך, והפתיח המסורבל המוצע אינו תואם לו, וגם מנוגד לנוהל כי שם הערך צריך להיות בלשון יחיד. בן עדריאל • שיחה • כ"ד בניסן ה'תשפ"ב  09:45, 25 באפריל 2022 (IDT)

text: :::::ראשית, מה שעשית נקרא מלחמת עריכה; עליך להימנע ממנה. לגופו של עניין, אף אני קראתי את הטענות השונות, וכן את העמדות השונות, והדיון בהחלט לא מצביע על הסכמה לשינוי המוצע. איש לא מינה אותך לערוך סיכום של הדיון ולדחות את העמדות שאינן לרוחך. עלי - שיחה 09:46, 25 באפריל 2022 (IDT)
replies: text: ::::::לא התכוונתי לדחות עמדות שאינן לרוחי, אני מכבדת גם דעות שאיני מסכימה איתן. כשאמרתי שהטענות המרכזיות אינן רלוונטיות, התייחסתי לטיעונים שאינם נכונים עובדתית, ומהווים את רוב המוחלט של הטיעונים נגד, כגון הטענה שהשינוי לא מתאים לחוקי השפה, או שבמהלך תיעוד היציאה ממצרים לא נקטו בכפל צורות. אני בהחלט חושבת שניתן לומר עליהם שאינם רלוונטים.

text: ::::::

text: ::::::Noyd9 - שיחה 10:16, 25 באפריל 2022 (IDT)
replies: text: ::::::: השינוי המוצע, שמסרבל את הערך שלא לצורך. יפה הסביר זאת דוד שי. ויקיפדיה היא לא המקום למאבקים חברתיים, אלא רק לתיעוד שלהם. רנטגן - שיחה 19:44, 25 באפריל 2022 (IDT)
replies: text: ::::::::לא רק שאין רוב בעד השינוי, אלא יש רוב ניכר נגדו, שהרי לאלמוני/ת ול-Noyd9, התומכים או תומכות בשינוי, אין זכות הצבעה. דוד שי - שיחה 19:55, 25 באפריל 2022 (IDT)
thread_title:  מתמטיקאיות 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://turnbull.mcs.st-and.ac.uk/~history/BiogIndex.html נמצא כקישור שבור. מומלץ להוסיף https://web.archive.org/web/20111209040919/http://turnbull.mcs.st-and.ac.uk/~history/BiogIndex.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 19:55, 9 באפריל 2024 (IDT)
thread_title:  נמצאו קישורים חיצוניים שצריכים תיקון (אפריל 2024)